**UPUTE ZA IZVOĐAČE RADOVA NA MJESNIM GROBLJIMA OPĆINE KALNIK**

NADZOR

1. Početak radova potrebno je prijaviti Upravi groblja (Jedinstvenom upravnom odjelu Općine Kalnik).

2. Nadzor nad izvođenjem radova za koje je Izvođaču izdano rješenje obavlja ovlaštena osoba Uprave groblja koja će Izvođača upozoriti na uočene nedostatke i odrediti mu primjereni rok za njihovo uklanjanje. Ne ukloni li Izvođač nedostatke u primjerenom roku Uprava groblja ima pravo zabraniti mu rad na grobljima.

3. Nadzor od strane Uprave groblja ne obuhvaća nadzor kvalitete izvedenih radova, već samo kontrolu da li se radovi izvode na način da se ne onečišćuje okoliš ili oštećuju susjedni grobovi/grobnice te da li je izvođenje radova u skladu s odobrenim dimenzijama odnosno pridržava li se Izvođač ovih Uputa.

4. Nakon završetka radova izvođač je dužan izvijestiti Upravu groblja da je rad završen i predočiti svoj primjerak rješenja kako bi predstavnik Uprave groblja na rješenju zabilježio da su radovi izvršeni sukladno zahtjevu i odobrenim nacrtima, a grobno mjesto i okolni grobovi ostavljeni uredni i bez oštećenja.

KVALITETA I SIGURNOST RADOVA

 1. Izvođač radova mora se obvezati da odobrene radove izvodi prema uvjetima propisanim Zakonom o grobljima, Pravilnikom o grobljima, Odlukom o grobljima, Pravilima o ponašanju na grobljima i ovim Uputama.

2. Uprava groblja ne odgovara za kvalitetu izvedenih radova.

3. Izvođač je odgovoran za sigurnost svih radova na radilištu. Odgovornost za ozljede, smrt, gubitak ili oštećenje opreme, materijala i ostalog ide na teret Izvođača.

4. Izvođač snosi odgovornost za štetu koja bi mogla nastati trećim osobama uslijed izvođenja radova, a nisu poduzete mjere i radnje za sprečavanje štete.

5. Izvođač je dužan pridržavati se propisanih mjera zaštite na radu za sve sudionike tijekom obavljanja radova.

6. Ako bi oštećene osobe po bilo kojoj osnovi zahtijevale i ostvarile naknadu štete od Uprave groblja, Općina Kalnik će prema Izvođaču imati pravo regresa za ukupni iznos štete naknade isplaćene tim osobama, uključujući sudske troškove, zatezne kamate i druge troškove u vezi s isplaćenom naknadom štete.

7. Izvođač radova je dužan radove izvesti prema pravilima struke, dimenzijama koje odobri Uprava groblja i naputku ovlaštene osobe Uprave groblja.

8. Izvođač radova se obvezuje sav preostali materijal, višak zemlje od iskopa, otpadni materijal (šutu i elemente starog uređaja) odvesti odmah izvan Mjesnog groblja o vlastitom trošku i zbrinuti na propisan način, u protivnom će mu biti ispostavljen posebni troškovnik zbrinjavanja otpada.

OBRAČUN RADOVA I PLAĆANJE

 Izvođač je dužan na temelju rješenja prije početka izvođenja radova uplatiti Općini Kalnik troškove izvođenja radova kao što su: iskolčenje groba, nadzor nad izvođenjem radova na groblju, troškove korištenja električne energije, troškove potrošnje vode i korištenja prilaznih putova, a sve prema važećoj Odluci o utvrđivanju cijena usluga na grobljima na području Općine Kalnik („Službeni glasnik Koprivničko-križevačke županije“, broj 5/11. i 14/15.).

OPĆI UVJETI

 1. Prilikom ulaska u groblje Izvođač je dužan na zahtjev ovlaštene osobe Uprave groblja dati na uvid odobrenje za izvođenje radova, a po izlasku iz groblja dužan je omogućiti pregled vozila.

2. Izvođač je dužan:

• na radilištu držati odobrenje za radove i dokaz da je podmirio troškove za te radove, kao i osobne iskaznice svojih radnika,

• radove izvoditi tako da se u najvećoj mogućoj mjeri očuva mir i dostojanstvo na groblju,

• radove izvoditi isključivo u radne dane i u vrijeme koje odredi Uprava groblja.

3. Kod izvođenja radova Izvođač se mora pridržavati ovih odredaba:

• susjedne grobove/grobnice ne smije onečistiti ili na koji drugi način oštetiti,

• zemlju, stare nadgrobne uređaje, betonske temelje, otpatke i korov mora odmah utovariti odvesti odmah izvan Mjesnog groblja o vlastitom trošku i zbrinuti na propisan način, u protivnom će mu biti ispostavljen posebni troškovnik zbrinjavanja otpada.

• radilište je dužan dovesti u prvobitno stanje. Ukoliko to ne učini Općina Kalnik će isto izvršiti na njegov trošak.

4. Za prijevoz materijala potrebnog za izvođenje radova na groblju Izvođač može koristiti samo putove i staze koje odredi Uprava groblja. Materijal (kamen, šljunak, cement i sl.) Izvođač se obavezuje držati na groblju samo kroz kraće vrijeme neophodno za izvršenje radova i to tako da ne ometa promet. U slučaju prekida, kao i po završetku radova, dužan je bez odlaganja radilište dovesti u prvobitno stanje. Ukoliko Izvođač duže vrijeme ostavi materijal na groblju, Uprava groblja će ga ukloniti o trošku Izvođača.

7. Izljevna mjesta na vodovodu poslije upotrebe Izvođač mora zatvoriti, a alat ne smije prati na izljevnim mjestima vodovoda.

TRAJANJE SUGLASNOSTI

Suglasnost po rješenju vrijedi 3 mjeseca od dana izdavanja i u tom roku radovi se moraju završiti. Može se, na zahtjev, produžiti za još 3 mjeseca, u protivnom ista gubi valjanost.